Apakah yang dimaksudkan ‘jenis’ sijil?
Sijil boleh dicipta untuk tujuan tertentu, seperti tandatangan, penyulitan, pengesahan, dll. Sebagai contoh, sijil S/MIME (Sambungan Mel Internet Serba Guna Selamat) digunakan untuk menandatangani dan menyulitkan e-mel, sijil SSL (Lapisan Soket Selamat) digunakan untuk pengesahan berasaskan web, sijil VPN (Rangkaian Persendirian Maya) digunakan untuk melindungi komunikasi daripada satu komputer ke yang lain pada rangkaian.

Apakah jenis sijil tersuai?
Apabila memilih untuk mencipta sijil tersuai, anda boleh tentukan fail (templat) yang menentukan rupa bentuk tepat bagi sijil tersebut. Anda boleh mencipta templat anda sendiri dengan menggunakan Pembantu Sijil untuk mencipta Autoriti Sijil (CA). Templat tersedia sebaik sahaja CA dicipta. Templat Pembantu Sijil adalah fail dengan sambungan “.certAuthorityConfig” dan terletak dalam “~/Pustaka/Application Support/Certificate Authority/”.

Apakah yang dimaksudkan dengan “Biar saya menggantikan lalai”?
Lalai adalah nilai yang terpratentu untuk identiti digital baharu yang telah dianggap oleh Pembantu Sijil. Anda boleh menggantikan lalai dengan menentukan selanjutnya nilai anda sendiri untuk mencipta identiti tersuai anda sendiri.